
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΔΚ/Φ7,1/22421 (1) 

Μεταβίβαση αρμοδιοτήτων στη Γενική Γραμματέα της Γενικής Γραμ¬ 
ματείας Ισότητας των Φύλων και του δικαιώματος να υπογράφουν 
«Με εντολή Υπουργού» σε Προϊσταμένους Οργανικών Μονάδων 
Υπηρεσιών του Υπουργείου Προεδρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Των άρθρων 27 και 29 του Ν. 1558/85 «Κυβέρνηση και Κυβερ¬ 
νητικά Όργανα». 

β) Του Π.Δ. 437/1985 «Καθορισμός και ανακατανομή των αρμο¬ 
διοτήτων των Υπουργείων». 

γ) Του Π.Δ. 320/1988 «Οργανισμός Υπηρεσιών του Υπουργείου 


Προεδρίας της Κυβέρνησης». 

2. Την ανάγκη της εύρυθμης και αποδοτικής λειτουργίας της Γενι¬ 
κής Γραμματείας Ισότητας των Φύλων, αποφασίζουμε: 

Άρθρο 1 

Μεταβιβάζουμε στη Γενική Γραμματέα της Γενικής Γραμματείας 
Ισότητας των Φύλων την άσκηση αρμοδιοτήτων στα παρακάτω θέματα 
τα οποία έχουν σχέση με τις υπηρεσίες και τις αρμοδιότητες της Γ ενικής 
Γραμματείας Ισότητας των Φύλων. 

1. Την ευθύνη παρακολούθησης και τη μέριμνα για την υλοποίηση 
Κυβερνητικής Πολιτικής για την Ισότητα των δύο Φύλων. 

2. Έκδοση Εγκυκλίων και Οδηγιών για την ενημέρωση Υπηρεσιών, 
Οργανώσεων κλπ. για την πραγματοποίηση της ισότητας σε όλους τους 
τομείς έκφρασης της ανθρώπινης προσωπικότητας. 

3. Συγκρότηση όλων των συλλογικών οργάνων, εκτός των περιπτώ¬ 
σεων που απαιτείται κοινή Υπουργική απόφαση. 

4. Ορισμός υπαλλήλων για παρακολούθηση, χωρίς εκπαιδευτική 
άδεια, συνεδρίων, σεμιναρίων και εκπαιδευτικών προγραμμάτων εσω¬ 
τερικού. 

5. Αλληλογραφία με Δ/νσεις του Υπουργείου ή φορέων του Δημόσιου 
τομέα για τρέχοντα υπηρεσιακά θέματα και αιτήσεις πολιτών. 

6. Αποφάσεις χορήγησης καν. αδειών με αποδοχές ή χωρίς αποδο¬ 
χές ή κύησης η λοχείας και αναρ. αδειών όλων των κατηγοριών υπαλ¬ 
λήλων. 

7. Ερωτήματα στη Νομική Δ/νση του Υπουργείου. 

8. Απαντήσεις σε αιτήσεις ή αναφορές παραπόνων ή καταγγελίες πο¬ 
λιτών κατά ενεργειών ή απαντήσεων υπηρεσιακών οργάνων. 

9. Έγγραφα που απευθύνονται στα δικαστήρια και αναφέρονται σε 
ένδικα μέσα που έχουν ασκηθεί κατά πράξεων ή παραλείψεων της διοί¬ 
κησης. 

10. Αποφάσεις ορισμού υπολόγων ΧΕΠ από του ποσού του ενός εκα¬ 
τομμυρίου μιάς δραχμών (1.000.001) και πάνω. 

11. Εντολές προς τους υπολόγους για την καταβολή δαπανών από 
τα χρηματικά εντάλματα προπληρωμής που έχουν εκδοθεί στο όνομά 
τους από του ποσού του ενός εκατομμυρίου μιάς δραχμών (1.000.001) 
και πάνω. 

12. Αποφάσεις και εντολές που αφορούν δαπάνες εγκρίσεις, αναλή¬ 
ψεις πιστώσεων και συμβάσεις από του ποσού του ενός εκατομμυρίου 
μιάς δραχμών (1.000.001) και πάνω. 

13. Προκηρύξεις διενέργειας δημοσίου τακτικού μειοδοτικού διαγω¬ 
νισμού αποφάσεις κατακύρωσης αποτελεσμάτων και συμβάσεις από του 
ποσού του ενός εκατομμυρίου μιάς δρχ. (1.000.001) και πάνω καθώς 
και κάθε σχετικό έγγραφο ή απόφαση ως και τη συγκρότηση της οικείας 
επιτροπής. 

14. Διαταγές για τη μετακίνηση εκτός έδρας για εκτέλεση υπηρεσίας 
στο εσωτερικό όλων των κατηγοριών υπαλλήλων. 

15. Προτάσεις μεταφοράς πίστωσης από ένα κωδικό αριθμώ σε άλλο 
κωδικό αριθμό του φορέα 05-130 μέχρι του ποσού των πέντε εκατομ¬ 
μυρίων (5.000.000) δρχ. 

16. Αποφάσεις και συμβάσεις που αφορούν απευθείας ανάθεση προ¬ 
μήθειας ή εκτέλεσης εργασιών χωρίς διενέργεια δημόσιου διαγωνισμού. 

σύμφωνα με τις κείμενες περί προμηθειών διατάξεις με εξαίρεση τις πε¬ 
ριπτώσεις που δεν απαιτείται η διενέργεια διαγωνισμού λόγω ποσού. 

17. Αίτηση στο Υπουργείο Εμπορίου για χορήγηση εξουσιοδότησης 
για πραγματοποίηση προμηθειών. 

18. Έγκριση χορήγησης αντιγράφων και πράξεις για τη θέση εγγρά¬ 
φων στο αρχείο εκτός των περιπτώσεων που με την απόφαση αυτή εξου¬ 
σιοδοτούνται άλλα όργανα. 

19. Τις πράξεις κατάρτισης και υποβολής προγραμμάτων στους Διε¬ 
θνείς Οργανισμούς (ΕΟΚ, ΟΠΕ, ΙΙΝΕ500 κλπ.) καθώς και διαχείρι¬ 
σης και εφαρμογής των προγραμμάτων. 

20. Τις πράξεις έγκρισης δαπανών για βραβεία, έπαθλα και προκη¬ 
ρύξεις των σχετικών διαγωνισμών για την προώθηση και ενίσχιση της 
καλλιτεχνικής και πνευματικής κίνησης που έχει σχέση με την ισότητα 
των δύο φύλων. 

21. Τις πράξεις δαπανών προμήθειας και παραγωγής υλικού φωτο¬ 
γραφίας, νΐϋΕΟ, κινηματογραφικών ταινιών καθώς και εξοπλισμού 
Βιβλιοθήκης. 

Άρθρο 2 

Μεταβιβάζουμε στον Προϊστάμενο της Δ/νσης Οικονομικού το δικαί¬ 
ωμα να υπογράφει «Με εντολή Υπουργού» τα παρακάτω θέματα: 

1. Πράξεις θεώρησης των καταστάσεων εκκαθάρισης όλων των δα¬ 
πανών καθώς και τα σχετικά διαβιβαστικά έγγραφα από του ποσού των 
πεντακοσίων μιάς χιλ. δρχ. (500.001) και πάνω. 

2. Αποφάσεις ορισμού υπολόγου ΧΕΠ μέχρι του ποσού του ενός εκα¬ 
τομμυρίου (1.000.000) δρχ. 

3. Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως και στον ημερήσιο τύπο, καθώς και τις 
εντολές δημοσίευσης στην Εφημερίδα της Κυβερνήσεως Προεδρικών 
διαταγμάτων και λοιπών πράξεων. 

4. Αποφάσεις και εντολές που αφορούν δαπάνες, εγκρίσεις, αναλή¬ 
ψεις πιστώσεων και συμβάσεις από του ποσού των πεντακοσίων μιάς 
(500.001) χιλ. δραχ, και μέχρι του ποσού του ενός εκατομμυρίου 
(1.000.000) δρχ. για κάθε περίπτωση. 

5. Προκηρύξεις διενέργειες δημόσιου τακτικού μειοδοτικού διαγωνι¬ 
σμού, αποφάσεις κατακύρωσης αποτελεσμάτων και συμβάσεις από του 
ποσού των πεντακοσίων μίας χιλ. (500.001) δρχ. μέχρι του ποσού του 
ενός εκατομμυρίου (1.000.000) δρχ. για κάθε περίπτωση καθώς και 
κάθε σχετικό έγγραφο ή απόφαση. 

6. Τις πράξεις με τις οποίες τίθενται στο αρχείο έγγραφα αρμοδιότη¬ 
τας της Δ/νσης Οικονομικού για θέματα Ισότητας των Φύλων. 

7. Έγκριση χορήγησης αντιγράφων από το τηρούμενο στη Δ/νση 
Οικονομικού αρχείο για θέματα που αφορούν την Ισότητα των Φύλων. 

8. Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως ή τον ημερήσιο τύπο αρμοδιότητας της Δ/ 
νσης Οικονομικού που αφορούν την Ισότητα των Φύλων. 

9. Εντολές προς τους υπολόγους για την καταβολή δαπανών από τα 
χρηματικά εντάλματα προπληρωμής που έχουν εκδοθεί στο όνομά τους, 
από του ποσού των πεντακοσίων μιάς χιλιάδων (500.001) δρχ. μέχρι 
του ποσού του ενός εκατομμυρίου (1.000.000) δρχ. για κάθε περί¬ 
πτωση. 

10. Αιτήματα προς το ΓΛΚ για την αύξηση του διαθέσιμου ποσοστού 
πιστώσεων από τον τακτικό προϋπολογισμό. 

11. Προτάσεις χρηματοδότησης των Συλλογικών Αποφάσεων του 
Προγράμματος Δημοσίων Επενδύσεων και όλα τα διαδικαστικά προς 
την Τράπεζα της Ελλάδος έγγραφα ανεξάρτητα από ποσό. 

12. Προτάσεις κατανομής χρηματοδοτήσεων μέχρι του ποσού του 
ενός εκατομμυρίου (1.000.000) δρχ. στα έργα των συλλογικών απο¬ 
φάσεων του ΠΔΕ: 

Άρθρο 3 

Μεταβιβάζουμε στον προϊστάμενο του Τμήματος Οικονομικής Διοί¬ 
κησης της Δ/νσης Οικονομικού το δικαίωμα να υπογράφει «Με εντολή 
Υπουργού» τα παρακάτω θέματα: 

1. Τα διαδικαστικά έγγραφα που απαιτούνται για την αποστολή 
υπαλλήλων στο εξωτερικό για εκτέλεση εργασίας. 

2. Εντολές προς την Τράπεζα Ελλάδος για την χορήγηση συναλλάγ¬ 
ματος. 

3. Εξουσιοδοτήσεις προς το Ταμείο Πληρωμών Αθηνών για την εξό¬ 
φληση ή είσπραξη χρηματικών ενταλμάτων. 

4. Εξουσιοδοτήσεις προς το Ταμείο Παρακαταθηκών και Δανείων 
για την εξόφληση ή είσπραξη χρηματικών ενταλμάτων που έχουν εκδο¬ 


θεί και εξοφλούνται μέσω του Ταμείου Παρακαταθηκών και Δανείων. 

5. Αποφάσεις και εντολές που αφορούν δαπάνες, εγκρίσεις, αναλή¬ 
ψεις πιστώσεων μέχρι του ποσού των πεντακοσίων χιλιάδων (500.000) 
δρχ. για κάθε περίπτωση. 

6. Τις εντολές προς τους υπολόγους για την καταβολή δαπανών από 
τα χρηματικά εντάλματα προπληρωμής που έχουν εκδοθεί στο όνομά 
τους μέχρι του ποσού των πεντακοσίων χιλιάδων (500.000) δρχ. για 
κάθε περίπτωση. 

7. Προβλέψεις πιστώσεων που θα δαπανηθούν κάθε μήνα. 

Άρθρο 4 

Μεταβιβάζουμε στον προϊστάμενο του Τμήματος Προμηθειών της 
Δ/ 

νσης Οικονομικού το δικαίωμα να υπογράφει «Με εντολή Υπουργού» τα 
θέματα: 

1. Αποφάσεις διενέργειας μειοδοτικών διαγωνισμών, κατακύρωσης 
αποτελεσμάτων τους και συμβάσεις μέχρι του ποσού των πεντακοσίων 
χιλιάδων (500.000) δρχ. για κάθε περίπτωση καθώς και κάθε σχετικό 
έγγραφο ή απόφαση. 

2. Τις πράξεις θεώρησης των καταστάσεων εκκαθάρισης των δαπα¬ 
νών προμηθειών και εκτέλεσης εργασιών και τα σχετικά διαβιβαστικά 
και λοιπά έγγραφα μέχρι του ποσού των πεντακοσίων χιλιάδων 
(500.000) δρχ. 

3. Εντολές χορήγησης υλικού για τις ανάγκες της Υπηρεσίας. 

Άρθρο 5 

1. Η κατά τα προηγούμενα άρθρα μεταβίβαση δικαιώματος υπογρα¬ 
φής «Με εντολή Υπουργού» στους Προϊσταμένους Δ/νσεως ή Τμημά¬ 
των ισχύει και για τους νομίμους αναπληρωτές σε περίπτωση έλλειψης, 
απουσίας ή κωλύματος τους. 

2. Όσες φορές, λόγω της φύσης ή σοβαρότητας του εγγράφου οι 
κατά τα προηγούμενα άρθρα εξουσιοδοτημένοι να υπογράφουν «Με 
εντολή Υπουργού» θεωρούν ενδεδειγμένη την έκδοση με υπογραφή του 
ανωτέρου οργάνου, το σχετικό έγγραφο μπορεί να υπογράφεται από το 
ανωτέρο όργανο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1989 

Ο ΥΠΟΥΡΓΟΣ 

ΑΘ. ΚΑΝΕΛΛΟΠΟΥΛΟΣ 

-♦- 

Αριθ. 1099432/1965/Α0012 (2) 

Διαγραφή πρόσθετου φόρου για την εκπρόθεσμη ή μη υποβολή της δή¬ 
λωσης απόδοσης του φόρου που παρακρατήθηκε από τα κέρδη ΕΠΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης δ' της παραγράφου 1 του άρθρου 47 
του Π.Δ. 129/1989 (ΦΕΚ 62Α), με την οποία επιβάλλεται παρακρά¬ 
τηση φόρου με συντελεστή 15% στα εισοδήματα και κέρδη από συμμε¬ 
τοχή σε ΕΠΕ. 

2. Τις διατάξεις της παραγράφου 3 του άρθρου 51 του Π.Δ. 129/ 
1989. 

3. Τις διατάξεις των άρθρων 58, 65, 76 και 78 του Π.Δ. 129/ 
1989. 

4. Το γεγονός ότι για πρώτη φορά θεσπίστηκε παρακράτηση φόρου 
στα κέρδη από συμμετοχή σε ΕΠΕ. 

5. Αιτήματα ενδιαφερομένων που επικαλούνται ως δικαιολογητικό 
την ελλιπή πληροφόρησή τους, αποφασίζουμε: 

1. Διαγράφονται ή αμελείται η βεβαίωση κατά περίπτωση, των πο¬ 
σών του πρόσθετου φόρου και των προστίμων, που τυχόν έχουν βεβαιω¬ 
θεί ή βεβαιώνονται, με οποιοδήποτε τρόπο ή καταλογίζονται, λόγω μη 
υποβολής ή εκπρόθεσμης υποβολής της δήλωσης απόδοσης παρακρα- 
τούμενου φόρου από τα κέρδη ΕΠΕ, με πράξεις, οι οποίες εκδόθηκαν ή 
θα εκδοθούν μέχρι τις 16 Οκτωβρίου 1989 από τον προϊστάμενο της 
αρμόδιας ΔΟΥ. 

2. Τυχόν καταβληθέντα ποσά για πρόσθετους φόρους και πρόστιμα 
επιστρέφονται στους δικαιούχους ως αχρεωστήτως καταβληθέντα. 

3. Η διαγραφή ή η επιστροφή γίνεται ύστερα από αίτηση του ενδιαφε¬ 
ρομένου. 

4. Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί με νόμο. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-+- 

Αριθ. ΚΑΤΕΧΝ/Δ/33991/2017 (3) 

Χορήγηση άδειας ίδρυσης και λειτουργίας Μουσικής Σχολής στην Κου- 
σουρή - Κόγια Αγγελική. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941 /77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περίοργανώσεωςκαιδιοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφικής τέχνης, ενίσχυση της Ελληνικής κινηματογραφίας και 
άλλες διατάξεις» του Υπουργείου Πολιτισμού. 

7. Τις αποφάσεις ΥΠΠΟ/ΓΝΟΣ/33990/31.8.87 «Προϋποθέσεις 
λειτουργίας τμήματος κρουστών», ΥΠΠΟ/ΓΝΟΣ/33992/31.8.87 
«Προϋποθέσεις λειτουργίας τμήματος κλασικής κιθάρας», (ΦΕΚ 500/ 
Β/87) και ΥΠΠΟ/ΓΝΟΣ/33991/23.10.87 «προϋποθέσεις λειτουρ¬ 
γίας τμήματος κλαβικύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/552227/23.12.88 Υπουργική εξου- 
σιοδοτική απόφαση (ΦΕΚ 923/Β/88). 

9. Το από 7.9.89 πρακτικό αυτοψίας της Δ/νσης Πολιτιστικών κτι¬ 
ρίων και αναστηλώσεως Νεωτέρων Μνημείων. 

10. Την από 28.3.89 αίτηση της Κουσουρή - Κόγια Αγγελικής με 
τα συνημμένα δικαιολογητικά, αποφασίζουμε: 

1. Χορηγούμε στην Κουσουρή - Κόγια Αγγελική άδεια ίδρυσης και 
λειτουργίας Μουσικής Σχολής, που θα στεγαστεί στο κτίριο της οδού 
Ελευθερίου Βενιζέλου 64 στη Νέα Ερυθραία και θα έχει επωνυμία 
«ΜΟΥΣΙΚΗ ΣΧΟΛΗ ΝΕΑΣ ΕΡΥΘΡΑΙΑΣ». 

2. Στη Μουσική Σχολή θα λειτουργήσουν τα τμήματα ωδικής αρμο¬ 
νίας, αντίστιξης, φυγής, πιάνου και κλασσικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1989-1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ 'ΓΡΙΚΟΥΚΗΣ 

-Ψ- 

Αριθ. 35254/3512 (4) 

Ορισμός εκπροσώπων του Κράτους στην ΑΣΚΕ - ΟΣΕ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των Επιχει¬ 
ρήσεων δημοσίου χαρακτήρα ή κοινής ωφέλειας». 

2. Τις διατάξεις του άρθρου 3 παρ. 1, 2 και 4 του Π.Δ. 59/85 
«Δομή, ρόλος και τρόπος διοίκησης και λειτουργίας της κοινωνικοποιη¬ 
μένης Επιχείρησης» Οργανισμός Σιδηροδρόμων Ελλάδος (ΟΣΕ). 

3. Το πρακτικό της Κεντρικής Εφορευτικής Επιτροπής διεξαγωγής 
των εκλογών που έγιναν στις 4, 5 κάι 6 Οκτωβρίου 1988 για την ανά- 
ξειξη των αιρετών εκπροσώπων στα όργανα της κοινωνικοποιημένης 
επιχείρησης ΟΣΕ. 

4. Την αριθ. 10986/993/7.3.89 κοινή Υπουργική απόφαση, με 
την οποία συγκροτήθηκαν σε σώμα τα μέλη της Αντιπροσωπευτικής 


Συνέλευσης Κοινωνικού Ελέγχου (ΑΣΚΕ) ΟΣΕ (ΦΕΚ 191/Β/ 
14.3.89). 

5. Τα αριθ. 849/31.8.89 και96636/531-1/7.9.89 έγγραφα του 
Πανελληνίου Συνδέσμου Εξαγωγέων (ΠΣΕ) και ΑΣΚΕ - ΟΣΕ αντί¬ 
στοιχα, αποφασίζουμε: 

1. Ανακαλούμε την αριθ. 10986/993/7.3.89 κοινή Υπουργική 
απόφαση κατά το μέρος που αφορά στον ορισμό των εκπροσώπων του 
Κράτους στην ΑΣΚΕ - ΟΣΕ και ορίζουμε τους εξής: 

1. Παναγιώτη Πριόβολο του Δημητρίου 

2. Νικόλαο Πετρίδη του Αλεξάνδρου 

3. Ευθύμιο Σαΐτη του. Ευαγγέλου 

4. Περικλή Κιούση του Θωμά 

5. Θωμά Αβδελίδη του Μοδέστου 

6. Ηλία Αργυριάδη του Γεωργίου 

7. Ιωάννη Αθανασίου του Κυριάκου 

8. Κωνσταντίνο Μάγκλαρη του Γεωργίου 

9. Σπυρίδωνα Τσίρο του Ιωάννου 

2. Αντικαθίσταται ο εκπρόσωπος του Πανελληνίου Συνδέσμου Εξα¬ 
γωγέων (ΠΣΕ) Κιολεϊδης Νικόλαος με τον Αραπίδη Κωνσταντίνο. 

3. Κατά τα λοιπά ισχύει η αριθ. 10986/993/7.3.89 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΕΩΡΓΙΟΣ ΣΟΥΦΛΙΑΣ ΝΙΚ. ΑΙΜ. ΓΚΕΛΕΣΤΑΘΗΣ 

-♦- 

Αριθ. 94904/895 (5) 

Τροποποίηση της 70579/1401/85 απόφασης Υφυπουργού Μεταφο¬ 
ρών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των τελευταίων εδαφίων των περιπτώσεων α και δ 
της παρ. 1 του άρθρου 8 του Ν. 1485/1984 (ΦΕΚ 159/Α/1984) 
«Τροποποίηση της παρ. 1 του άρθρου 1 του Ν.Δ. 674/70 «περί ιδρύ- 
σεως οργανισμού Σιδηροδρόμων Ελλάδος και άλλες διατάξεις». 

2. Την 70579/1401/1985 (ΦΕΚ 706/Β/21.11.1985) απόφαση 
του Υφυπουργού Μεταφορών και Επικοινωνιών «Σύνθεση και τρόπος 
συγκρότησης επιτροπών εξέτασης, εξεταστέα ύλη και βαθμολογικό σύ¬ 
στημα για τη χορήγηση αδειών εκγυμναστών υποψηφίων οδηγών αυ¬ 
τοκινήτων και μοτοσικλετών». 

3. Την εύρυθμη λειτουργία των Υπηρεσιών Συγκοινωνιών, αποφασί¬ 
ζουμε: 

1. Τροποπό&ύμε την παράγραφο 2 του άρθρου 2 της με αριθμό 
70579/1401/85 (ΦΕΚ 706/Β/21.11.85) απόφασης του Υφυπουρ¬ 
γού Μεταφορών και Επικοινωνιών ως εξής: 

«2. Οι εξετάσεις των υποψηφίων διενεργούνται τον μήνα Νοέμβριο 
κάθε έτους.» 

2. Σε όλα τα άλλα σημεία ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Σεπτεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. 3131/238/89 (6) 

Έγκριση του ειδικού κανονισμού του Λιμένα Χίου αριθμ. 31. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικος Δημό¬ 
σιου Ναυτικού Δικαίου». 

2. Το έγγραφο του Νομάρχη Χίου αριθμ. 11121/7.9.89. 

3. Το σχέδιο του Ειδικού Κανονισμού του Λιμένα Χίου που μας υπο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βλήθηκε με την αναφορά της Λιμενικής Αρχής Χίου αριθ. 3131.1/6/ 
89 και επειδή με τις παραπάνω διατάξεις ρυθμίζονται θέματα, που κα¬ 
νονίζουν την εύρυθμη λειτουργία του λιμένα, αποφασίζουμε: 

Άρθρο μόνο 

α. Εγκρίνουμε τον παρακάτω Ειδικό Κανονισμό του Λιμένα Χίου αριθ. 
31. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΙΟΥ 
ΑΡΙΘ. 31 

Κανονισμός για τα μέτρα ασφαλείας κατά τις διενεργούμενες εργασίες 
φόρτωσης ή εκφόρτωσης υγρών χύμα ουσιών, υγροποιημένων αε¬ 
ρίων που μεταφέρονται με δεξαμενόπλοια και των καταλοίπων τους 
από/σε βυτιοφόρα οχήματα. 

Ο ΛΙΜΕΝΑΡΧΗΣ ΧΙΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικαποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α) αυνδυαζόμενες με τα άρθρα 141 - 
157 του Ν.Δ. 187/73 με το οποίο κυρώθηκε ο Κώδικας Δημόσιου 
Ναυτικού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιότητας Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39/Α), 
αποφασίζουμε: 

Άρθρο 1 
Όρια ισχύος 

Ο Ειδικός αυτός Κανονισμός Λιμένα ισχύει στη χερσαία και θαλάσσια 
ζώνη του, τους λιμένες, τους όρμους και τη θαλάσσια έκταση της περιο¬ 
χής δικαιοδοσίας της Λιμενικής Αρχής και των υφισταμένων των Λιμε¬ 
νικών Σταθμών και Υπαλλήλων Λιμένα, όπως αυτή καθορίζεται από 
τις κείμενες διατάξεις. 

Άρθρο 2 

Εφαρμογή του κανονισμού 

1. Ο Ειδικός Κανονισμός Λιμένα εφαρμόζεται κατά τις εργασίες φόρ¬ 
τωσης ή εκφόρτωσης υγροποιημένων αερίων, υγρών χύμα ουσιών και 
των καταλοίπων τους από/σε Ελληνικής ή ξένης σημαίας δεξαμενό¬ 
πλοια σε/από βυτιοφόρα οχήματα. 

2. Οι παρακάτω διατάξεις αφορούν: 

(α) τις χύμα υγρές χημικές ουσίες που επιτρέπεται να μεταφέρονται 
σε χημικά δεξαμενόπλοια, 

(β) τα κατάλοιπα των παραπάνω χημικών ουσιών, 

(γ) τα χύμα υγροποιημένα αέρια που επιτρέπεται να μεταφέρονται σε 
υγραεριοφόρα δεξαμενόπλοια και 

(δ) τις υπόλοιπες υγρές ουσίες που επιτρέπεται να μεταφέρονται με 
δεξαμενόπλοια. 

3. Οι παρακάτω διατάξεις δεν αφορούν: 

3.1 Τις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια από/σε βυτιοφόρα οχή- 
ιατα. 

3.2 (α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 

(β) Τα υγρά καύσιμα προϊόντα του αργού πετρελαίου που μεταφέρο- 
ται σε πετρελαιοφόρα δεξαμενόπλοια. 

(γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2 αντιμετωπίζονται στο άρθρο 20 του 
Ειδικού Κανονισμού Λιμένα για την φόρτωση και εκφόρτωαη επικινδύ¬ 
νου φορτίων. 

Άρθρο 3 

Ορισμοί 

I. Για την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών. 

2. Εύφλεκτες υγρές ουσίες: Οι ουσίες που σε δοκιμή κλειστού δοχείου 
χουν σημείο ανάφλεξης 60 “0 και κάτω. 

3. Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων Φορτίων του Διεθνούς Ναυτιλιακού Οργανισμού προβλέ- 
:εται να φέρουν σήμανση της κλάσης 6.1 (νεκροκεφαλή). 


4. Ουσίες κατηγορίας (I): Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒΟ ΟΟΟΕ) ΝΔ 126/87 ΦΕΚ 
70 Α/25.5.87. 

5. Ουσίες κατηγορίες (II): Οι υγρές ουσίες που χαρακτηρίζονται τοξι¬ 
κές (Τ) στη στήλη (Θ) του πίνακα του Κεφαλαίου 17 του παραπάνω κώ¬ 
δικα και γενικά υγρές ουσίες που είναι τοξικές. 

6. Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης άνω των 23 °0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23°0 σε δοκιμή 
κλειστού δοχείου) και δεν είναι τοξικές. 

7. Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στην στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης κάτω των 23 ° 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 23° Ο σε δοκιμή 
κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμβάνονται στον 
πίνακα του Κεφαλαίου 17 του παραπάνω κώδικα και δεν χαρακτηρίζο¬ 
νται ούτε εύφλεκτες (Ε) ούτε τοξικές (Τ) στη στήλη (Θ) αυτού. 

II. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφαίνεται ως προς 
την τοξικότητα το Γενικό Χημείο του Κράτους (Δ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (I) με τις εξής προϋπο¬ 
θέσεις: 

1. Οι σωλήνες φόρτωσης ή εκφόρτωσης πρέπει: 

(α) να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνοι με τα Διεθνή πρότυπα, 

(β) να μην παρουσιάζουν διαρροή και 

(γ) να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους να είναι μιάμιση φορά της πίεσης λειτουργίας τους. Ο 
έλεγχος θα αποδεικνύεται από σχετικό πιστοποιητικό και με εγγραφή σε 
ειδικό βιβλίο δοκιμών. 

2. Οι φορτώσεις ή εκφορτώσεις πρέπει να γίνονται με ευθύνη των 
πλοιάρχων των δεξαμενοπλοίων και των οδηγών των βυτιοφόρων οχη¬ 
μάτων. 

3. Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά, (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για την μεταφορά των υγρών ουσιών. 

4. Τα βυτιοφόρα οχήματα να έχουν ισχύον Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις εκά- 
στοτε ισχύουσες διατάξεις του Υπουργείου Μεταφορών και Επικοινω¬ 
νιών. 

5. Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από το Συμβούλιο του Οργανι¬ 
σμού λιμένος ή τη Λιμενική Επιτροπή με την έναρξη ισχύος του Κανονι¬ 
σμού αυτού. 

6. Τα δεξαμενόπλοια που επιτρέπεται να φορτοεκφορτώνουν από/σε 
βυτιοφόρα οχήματα θα πληρούν τις εξής προϋποθέσεις: 

(α) θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 
την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

(β) θα περιέχουν ένα είδος φορτίου ή περισσότερα είδη φορτίου που 
από τον κανονισμό αυτόν, επιτρέπεται να φορτώνονται ή εκφορτώνονται 
από/σε δεξαμενόπλοια σε/από βυτιοφόρα οχήματα. 

Άρθρο 5 

Υγρές ουσίες κατηγοριών (II) και (IV) 

Απαγορεύεται η φόρτωση ή εκφόρτωση δεξαμενοπλοίων από/σε βυ¬ 
τιοφόρα οχήματα χύμα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δ/πλοίωυ σε/από βυτιοφόρα 
οχήματα υγρών ουσιών κατηγορίας (III) από την 1η Σεπτεμβρίου έως 
και την 31η Μαΐου κάθε έτους με τις εξής προϋποθέσεις; 

1. να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικινδύνων φορτίων και 

2. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) το διάστημα 
από 1η Ιουνίου έως 31 Αυγούστου κάθε έτους απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα υγρών ουσιών Κατηγορίας (V) με τις εξής προϋποθέσεις; 

1. να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας I στο άρθρο 4 και 

2. το προσωπικό (ξηράς - πλοίου) που ασχολείται με την φορτοεκ¬ 
φόρτωση σε όλη τη διάρκεια των εργασιών πρέπει να φέρει τον εξοπλι¬ 
σμό που αναφέρεται στη στήλη (ιβ) του παραπάνω Κώδικα (ΙΒΟ 
ΟΟϋΕ). 

Άρθρο 8 

Κατάλοιπα των ουσιών των παραπάνω κατηγοριών (I, II, III, IV, V) 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από/σε δεξαμενόπλοια σε/από 
βυτιοφόρα οχήματα καταλοιπών των ουσιών της κατηγορίας I, III και 
V εφαρμοζομένων των αντιστοίχων διατάξεων του κανονισμού αυτού 
που αναφέρονται στη κατηγορία των ουσιών από τις οποίες προέρχο¬ 
νται. 

Άρθρο 9 

Χύμα Υγροποιημένα αέρια 

Απαγορεύεται η φόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε/από βυτιοφόρα οχήματα. 

Άρθρο 10 
Γενική απαγόρευση 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών I, III και V που μεταφέρονται με δεξαμενόπλοιο σε/από βυ¬ 
τιοφόρα οχήματα εφόσον στον ίδιο Νομό και σε όμορους Νομούς, όπου 
υπάρχει οδική επικοινωνία με την αιτούμενη περιοχή φορτοεκφόρτω¬ 
σης, λειτουργεί κατάλληλη επαρκής και διαθέσιμη μόνιμη εγκατάσταση 
με μόνιμο σύστημα σωληνώσεων για την υποδοχή των ουσιών αυτών, 
απευθείας από/σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με. βεβαίωση δωδεκάμηνης ισχύος που θα χορηγούν οι 
αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των δεξαμενών. 

Άρθρο 11 

Αναστολή ισχύος του παρόντος Κανονισμού 

Ο Κανονισμός αυτός δεν ισχύει ύστερα από Απόφαση του Υπουργού 
Εμπορικής Ναυτιλίας: 

(α) σε περιπτώσεις κρίσης ή πολέμου και 

(β) σε περιπτώσεις κατάστασης έκτακτης ανάγκης κατά την έννοια 
τουΠΛ. 17/1 ώ. I. "Περί πολιτικής σχεδιάσεως εκτάκτου ανάγκης». 

Τελικές διατάξεις 

Οι παραβάτες του παρόντος, η ισχύς του οποίου αρχίζει από τη δημο¬ 
σίευσή του στην Εφημερίδα της Κυβερνήσεως και η εκτέλεσή του ανατί¬ 
θεται στα Λιμενικά Όργανα της Υπηρεσίας μας, ανεξάρτητα από τις 
αστικές και ποινικές,ευθύνες σύμφωνα με την κείμενη νομοθεσία υπόκει- 


νται και στις κυρώσεις του άρθρου 157 του Ν.Δ. 187/73 (ΦΕΚ 261 / 
Α/73) με το οποίο κυρώθηκε ο Κώδικας Δημοσίου Ναυτικού Δικαίου, 
όπως τροποποιήθηκε με το Π.Δ. 207/85 (ΦΕΚ 76Α/3.5.85). 

Χίος, 9 Ιουνίου 1989 
Ο Λιμενάρχης 

Αντ/χος Λ.Σ. ΑΛΕΞΑΝΔΡΟΠΟΥΛΟΣ 

β) Ορίζουμε ημερομηνία έναρξης ισχύος του κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 18 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ: ΠΑΥΛΙΔΗΣ 
- 4 - 

Αριθ. ΕΜ 3619 (7) 

Ίδρυση Παραρτημάτων Επιμελητηρίου στην Κάλυμνο και Κω. 

Η ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη; 

1. Τις διατάξεις: , 

α) Του Π.Δ. 607/76 «Περί Οργανισμού του Υπουργείου Εμπορίου», 
β) Του Ν. 1089/80 «Περί Εμπορικών - Βιομηχανικών - Επαγγελ¬ 
ματικών και Βιοτεχνικών Επιμελητηρίων». 

γ) Του Π.Δ. 334/3.9.83 «Περί μεταβίβασης αρμοδιοτήτων Υπουρ¬ 
γού Εμπορίου στους Νομάρχες», 
δ) Του άρθρου 1 παρ. 3 του Ν. 1746/1988. 

2. Το έγγραφο του Επιμελητηρίου Δωδεκανήαου αριθ. 1545/Α1/ 
4/17.8.1989 με την κατά νόμο Γνωμοδότηση της ΤΕΔΚΔ Δωδ/σου 
(αριθ. 38/7:7.89). 

3. Την ανάγκη να αντιμετωπισθούν άμεσα οι ανάγκες των νήσων που 
παρουσιάζουν αυξημένη Εμπορική δραστηριότητα, αποφασίζουμε; 

1. Εγκρίνουμε την σύσταση δύο Παραρτημάτων του Επιμελητηρίου 
Δωδεκάνησου στα νησιά Κάλυμνο και Κω. 

2. Ανατθέτουμε στο Επιμελητήριό Δωδεκανήαου την έκδοση των 
σχετικών αποφάσεων Οργάνωσης και λειτουργίας των πιο πάνω Πα¬ 
ραρτημάτων. 

Η απόφαση αυτή να δημοσιευθεί στην Εφημερίδα της Κυβερνήσεεος. 

Ρόδος, 9 Σεπτεμβρίου 1989 
Η Νομάρχης 

ΝΟΡΑ ΑΠΕΡΓΗ-ΣΙΛΛΙΝΓΚΕΡ 

- 4 - 

Αριθ. 20663 , (8) 

Σύσταση ίδιου Νομικού Προσώπου στην Κοινότητα Ζωοδόχου Πηγής 
του Νομού Λάρισας με το όνομα «Σχολική Επιτροπή Δημοτικού 
Σχολείου Ζωοδόχου Πηγής». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τη Δ4/162/24.3.1989 κοινή Υπουργική απόφαση «Σχολική 
Περιουσία, δαπάνες λειτουργίας καθαριότητας, επισκευής και συντήρη¬ 
σης των σχολικών μονάδων Πρωτοβάθμιας και Δευτεροβάθμιας Εκ¬ 
παίδευσης, σχέσεως σχολικών μονάδων με τους Ο.Τ.Α.». 

4. Τη 17/1989 απόφαση του Κοινοτικού Συμβουλίου Ζωοδόχου 
Πηγής, αποφασίζουμε: 

1. Συστήνουμε στην Κοινότητα Ζωοδόχου Πηγής του Νομού Λάρι¬ 
σας ίδιο Νομικό Πρόσωπο με την επωνυμία Σχολική Επιτροπή Δημοτι¬ 
κού Σχολείου Ζωοδόχου Πηγής. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- η εκτέλεση μικρών έργων για επισκευή και συντήρηση των διδα¬ 
κτηρίων 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από δμελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο 

β. Δύο Κοινοτικούς Συμβούλους 

γ. Το Διευθυντή του Δημοτικού Σχολείου 

δ. Τον εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου ή ένα δημότη αν δεν υπάρχει εκπρόσωπος. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 19 Σεπτεμβρίου 1989 

Ο Νομαρχών Διευθυντής 
ΔΗΜΗΤΡΙΟΣ ΚΑΛΑΦΑΤΛΚΗΣ 

-♦- 

Αριθ. 20669 (9) 

Σύσταση ίδιου Νομικού Προσώπου στην Κοινότητα Ραψάνης του Νομού 
Λάρισας με το όνομα «Σχολική Επιτροπή Δημοτικού Σχολείου Ρα¬ 
ψάνης, Δημοτικού Σχολείου οικισμού Σ.Σ. Ραψάνης και Νηπιαγω¬ 
γείου Ραψάνης». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τη Δ4/162/24.3.1989 κοινή Υπουργική απόφαση «Σχολική 
Περιουσία, δαπάνες λειτουργίας καθαριότητας, επισκευής και συντήρη¬ 
σης των σχολικών μονάδων Πρωτοβάθμιας και Δευτεροβάθμιας Εκ¬ 
παίδευσης, σχέαεως σχολικών μονάδων με τους Ο.Τ.Α.». 

4. Την 53/1989 απόφαση του Κοινοτικού Συμβουλίου της Κοινότη¬ 
τας Ραψάνης, αποφασίζουμε: 

1. Συστήνουμε στην Κοινότητα Ραψάνης του Νομού Λάρισας ίδιο 
Νομικό Πρόσωπο με την επωνυμία Σχολική Επιτροπή Δημοτικού Σχο¬ 
λείου Ραψάνης, Δημοτικό Σχολείο οικισμού Σιδηρ. Σταθμ. Ραψάνης και 
Νηπιαγωγείου Ραψάνης. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- η εκτέλεση μικρών έργων για επισκευή και συντήρηση των διδα¬ 
κτηρίων 

- η αποκατάσταση φθορών και ζημιών τιυν επίπλων, εξοπλισμού και 
γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 


3. Το Νομικό Πρόσωπο διοικείται από 9μελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητοις, ως Πρόεδρο 
/ β. Τρεις Κοινοτικούς Συμβούλους 

γ. Τους Δ/ντές των Δημοτικών Σχολείων και του Νηπιαγωγείου 
δ. Τον εκπρόσωπο του Συλλόγου Γονέων και Κηδεμόνων 
ε. Ένα δημότη κάτοικο Ραψάνης 

4. Πόροι του Νομικού Προσώπου είναι: 
α) Ετήσια επιχορήγηση του Κράτους. 

β) Ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία 

Ένα ενοικιαζόμενο κατάστημα 28 τετραγ. μέτρων. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Λάρισα, 18 Σεπτεμβρίου 1989 

Ο Νομαρχών Διευθυντής 
ΔΗΜΗΤΡΙΟΣ ΚΑΛΑΦΑΤΛΚΗΣ 

-ψ- 

Αριθ. 20890 (10) 

Σύσταση ίδιου Νομικού Προσώπου στην Κοινότητα Κυπαρίσσου του 
Νομού Λάρισας με το όνομα «Σχολική Επιτροπή Δημοτικού Σχο¬ 
λείου». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τη Δ4/162/24.3.1989 κοινή Υπουργική απόφαση «Σχολική 
Περιουσία, δαπάνες λειτουργίας καθαριότητας, επισκευής και συντήρη¬ 
σης των σχολικών μονάδων Πρωτοβάθμιας και Δευτεροβάθμιας Εκ¬ 
παίδευσης, σχέσεως σχολικών μονάδων με τους Ο.Τ.Α.». 

4. Την αριθ. 20/1989 απόφαση του Κοινοτικού Συμβουλίου Κυπα¬ 
ρίσσου, αποφασίζουμε: 

1. Συστήνουμε στην Κοινότητα Κυπαρίσσου του Νομού Λάρισας ίδιο 
Νομικό Πρόσωπο με την επωνυμία Σχολική Επιτροπή Δημοτικού Σχο¬ 
λείου. 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- η εκτέλεση μικρών έργων για επισκευή και συντήρηση των διδα¬ 
κτηρίων 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο 
β. Τρεις Κοινοτικούς Συμβούλους 
γ. Το Δ/ντή του Δημοτικού Σχολείου 
δ. Τον εκπρόσωπο του Συλλόγου Γονέων και Κηδεμόνων 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΔΕΥΤΕΡΟ) 


ε. Ένα δημότη ή κάτοικο 

4. Πόροι του Νομικού Προσώπου είναι: 
α) Ετήσια επιχορήγηση του Κράτους. 

β) Ετήσια επιχορήγηση της Κοινότητας. , 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου, 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 19 Σεπτεμβρίου 1989 

Ο Νομαρχών Διευθυντής 
ΔΗΜΗΤΡΙΟΣ ΚΑΛΑΦΑΤΑΚΗΣ 

- + - 

Αρ. ΕΣ 20006 (11) 

Σύσταση νομικού προσώπου στην Κοινότητα Δασοχωρίου Ν. Σερρών με 
την επωνυμία «Σχολική Επιτροπή Δημοτικών Σχολείων Δασοχω¬ 
ρίου Ψωμοτοπίου και Νηπιαγωγείου Δασοχωρίου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) όπως 
τροποποιήθηκαν με το άρθρο 11 του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθ. 28/1989 απόφαση του Κ.Σ. Δασοχωρίου που αφορά τη 
σύσταση στην κοινότητα νομικού προσώπου με την επωνυμία «Σχολική 
Επιτροπή Δημοτικών Σχολείων Δασοχωρίου - Ψωμοτοπίου και Νηπια¬ 
γωγείου Δασοχωρίου», αποφασίζουμε: 

1. Συστήνουμε στην κοινότητα Δασοχωρίου νομού Σερρών ίδιο νο¬ 
μικό πρόσωπο με την επωνυμία «Σχολική Επιτροπή Δημοτικών Σχο¬ 
λείων Δασοχωρίου - Ψωμοτοπίου και Νηπιαγωγείου Δασοχωρίου». 

2. Σκοπός του νομικού προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 


- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από εντεκαμελές διοικητικά συμ¬ 
βούλιο αποτελούμενο από: 

α) τον εκάστοτε Πρόεδρο της Κοινότητας, ως Πρόεδρο, 
β) δύο κοινοτικούς συμβούλους. 

γ) Τους εκάστοτε Δ/ντές του Δημοτικού Σχολείου Δασοχωρίου Δημ. 
Σχολείου Ψωμοτοπίου και Νηπιαγωγείου Δασοχωρίου. 

δ) Τους εκπροσώπους των συλλόγων γονέων και κηδεμόνων των 
τριών σχολικών μονάδων και 
ε) Δύο κατοίκους της κοινότητας 

στ) Σε περίπτωση που σε κάποια σχολική μονάδα δεν υφίσταται σύλ¬ 
λογος γονέων και κηδεμόνων τότε ο εκπρόσωπος του συλλόγου αυτού 
θα συμπληρώνεται από έναν ακόμη κάτοικο. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ,Σ, εκλέγει αντιπρόεδρο, γραμματέα. 

5. Πόροι του νομικού προσώπου είναι: 
α. ετήσια επιχορήγηση της κοινότητας 
β. ετήσια επιχορήγηση του κράτους 

γ. κάθε είδους εισφορές, δωρεές, κληρονομιές, κληροδοσίες, 
δ. εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. πρόσοδοι από την περιουσία του. 

6. Περιουσία. 

Α' Δημοτικού Σχολείου Δασοχωρίου 

α. Ένα οικόπεδο εκτάσεως 1610 μ2 μετά των υπαρχόντων, σ’ αυτό 
κτισμάτων, εντός του συνοικισμού Δασοχωρίου. 

β. Έναν αγρό εκτάσεως 15.029 τ.μ. στη θέση «ΓΕΝΗΓΕΡ» του 
αγροκτήματος Δασοχωρίου. 

Β' Νηπιαγωγείου Δασοχωρίου 

Ένα οικόπεδο εκτάσεως 1021 τ.μ. μετά των υπαρχόντων, σ’ αυτό 
κτισμάτων, εντός του συν/σμοΰ Δασοχωρίου. 

Γ' Δημοτικού Σχολείου Ψωμοτοπίου 

α) Ένα οικόπεδο εκτάσεως 2.035 τ.μ. στον συνοικισμό Ψωμοτο¬ 
πίου, μετά των υπαρχόντων κτισμάτων. 

β. Έναν αγρό εκτάσεως 18.426 τ.μ. εντός του αναδασμού του αγρο¬ 
κτήματος Ψωμοτοπίου, στη θέση «ΒΑΛΤΑ» και 

γ) Έναν αγρό εκτάσεως 4.750 τ.μ. κείμενον στις παρυφές του συνοι¬ 
κισμού Ψωμοτοπίου (εκτός αρδευτικού δικτύου). 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 14 Σεπτεμβρίου 1989 

Η Νομαρχεύουσα Διευθύντρια κ.α.α. 

Γ. ΧΡΙΣΤΟΦΟΡΙΔΟΥ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ «ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: . Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β’ 

» 

10.000 

Υ) 

» 

» 

» 

Γ’ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

ΙΜ.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) 1 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















